Nevydaný materiál skupiny Pink Floyd

Skupina Pink Floyd je známa tým, že počas koncertov hrali aj skladby, ktoré neboli nikdy vydané (či už na singloch alebo štúdiových albumoch). Tu sú uvedené len tie, ktorých existenciu je možné doložiť. Niektoré skladby spomenuté nižšie boli aj pirátsky nahrané (bootlegované).

Nevydaný materiál so Sydom Barrettom

„I Get Stoned (Stoned Alone)“ 
Ide o nahrávku Syda Barretta z 31. októbra 1966. Nahraná bola spoločne so skladbou „Interstellar Overdrive“ v Thompson Private Recording Company. Barrett hrá na akustickej gitare. Skladbu zahrali na koncerte v All Saints Hall v 1966. Masteringové pásky nie sú k dispozícií, avšak pod názvom „Living Alone“ vzniklo demo počas nahrávania Barrettovho albumu 27. februára 1970.

„Pink Theme“ 
Zdá sa, že ide o inštrumentálnu skladbu. Skupina ju nahrala počas koncertu v The All Saints Church Hall v Londýne 14. októbra 1966. Žiadna nahrávka pravdepodobne už neexistuje.

„Flapdoodle Dealing“ 
Ide o inštrumentálnu skladbu hranú skupinou v roku 1966. Názov pravdepodobne vymyslel Roger Waters. Pink Floyd nikdy túto skladbu nenahrali v štúdiu, avšak bola nahraná live verzia počas koncertu v londýnskej The All Saints Church Hall 14. októbra 1966.

„Let´s Roll Another One“ 
Ide o pôvodný názov skladby „Candy and a Currant Bun“, ktorá bola vydaná v 1967. Zložená bola v roku 1965. Pôvodná verzia obsahuje pôvodný text, ktorý bol zmenený kvôli obavám o jeho význame.

„She Was a Millionaire“ 
Ide o Barretovu skladbu. Nahraná bola v Abbey Road v roku 1967 ako možná B-strana. Manažér Peter Jenner sa vyjadril, že to bola skladba, ktorú hľadali:„ tá, ktorá vás dostane,hit, ktorý hľadali“. Inštrumentálny podmas dokončili floydi, ale pásky boli s najväčšou pravdepodobnosťou vymazané. Prvky z piesne použil Barrett v jeho sólovej skladbe „Opel“, ktorú nahral v 1969.

„Scream Thy Last Scream“ 
Ide o Barretovu skladbu, ktorá bola plánovaná ako singel. Hlavný spev mal Nick Mason. K tejto skladbe bolo vytvorené aj promo video.

„Reaction in G“ 
Chybne sa označuje ako „Stoned Alone“. Je to skladba hraná počas Barrettovej éry. Ide o cynickú reakciu na divákov a promotérov skupiny, ktorí chceli len hlavné hity („Arnold Layne“, „See Emily Play“...), miesto ich dlhých improvizácií, ktoré vtedy skupina  preferovala. EMI na nich silno tlačila, aby vydali tretí singel. Nakoniec 4. a 5. septembra 1967 prišli do EMI Studios nahrať niečo, z čoho by mohol vzniknúť tretí singel. Zachovala sa verzia z BBC, ktorá bola nahraná v Rotterdame v novembri 1967. Ďalšia verzia, nahraná počas toho istého predstavenia ako skladba „One in a Million“ je dlhšia.

„Sunshine“ 
Skladba bola nahraná v Sound Techniques 4. septembra 1967, ide o inštrumentálnu skladbu a prvých 90 sekúnd je dostupných na viacerých bootlegoch.

„One in a Million“ 
Taktiež známa ako „Rush in a Million“, „Once in a Million“, „Rust in a Million“ a „Brush Your Window“). Skladba bola hraná počas Barrettovej éry Pink Floydu v roku 1967. Zahrali ju aj v dánskej Kodani 13. septembra 1967.

„Vegetable Men“ 
Ide o Barretovu skladbu, bola zložená ako follow-up singlu „See Emily Play“. Bola nahrávaná 9. - 11. októbra 1967 počas nahrávania albumu, z ktorého sa stal A Saucerful of Secrets.

„In the Beechwoods“ 
Táto inštrumentálna skladba bola nahraná v De Lane Lea Studios v októbri 1967. Napísal ju Barrett, inšpiroval sa zalesnenou oblasťou v Cambridgi.

„John Latham“ 
Skladba bola nahraná v De Lane Lea Studios 20. októbra 1967, v tom istom čase, kedy nahrali „Intremental“ a „In The Beechwoods“.

„Intremental“ 
Ide o 10-minútovú skladbu, ktorá bola nahraná 20. októbra 1967 v De Lane Studios.

„Baby Blue Shuffle in D Major“ 
Ide o 4-minútovú gitarovú sekvenciu, ktorú nahral David Gilmour 2. decembra 1968 pre BBC. Často je citovaná ako predchodkyňa skladby „The Narrow Way“.

„Early Morning Henry“ 
Ide o demo z obdobia nahrávania skladby „Set the Controls for the Heart of the Sun“. Zdá sa, že pásky pre túto nahrávku neexistujú.

„Have You Got It Yet?“ 
„Have You Got It Yet?“ je nedokončená skladba, ktorú napísal Barrett počas obdobia, kedy skupina mala 5 členov. V tom čase bol Gilmour oslovený, či by nemohol byť druhým gitaristom, pretože Sydov duševný a zdravotný stav sa rapidne zhoršoval. Dospelo to k tomu, že Syd skladal doma skladby, ktoré potom ostatní členovia nahrali v štúdiu. Podobným spôsobom fungovala aj skupina Beach Boys so skladateľom Brianom Wilsonom. Lenže v Pink Floyde to dlho nevydržalo.

Vďaka kombinácií Barrettovho nepredvídateľného správania a výstredného zmyslu pre humor skomponoval takú skladbu, ktorá sa javila ako tie ostatné. Len čo sa to ale ostatní členovia naučili, Syd zmenil melódie a celú štruktúru skladby, tým pádom bolo nemožné sa ju naučiť. Skladba nebola nikdy nahraná.

Nevydaný materiál po Barrettovi

„Incarceration of a Flower Child“ 
Skladbu napísal Waters v roku 1968, potom, čo Barrett opustil kapelu. Text je o zosypaní Barretta. Skladbu nakoniec nahrala Marianne Faithfull v roku 1999. Nachádza sa na albume Vagabond Ways.

„Moonhead“ 
Túto nevydanú skladbu občas označuvanú aj ako „Trip on Mars“ hrala skupina na televíznej stanici BBC, kedy naživo vysielali pristátie Apolla 11 na Mesiaci.

„Seabirds“ 
Túto skladbu zložil Waters pre soundtrack filmu More. Zatiaľ, čo sa vo filme objavila, na albume sa nenachádza.

„Hollywood“ 
„Hollywood“ je krátka 38 sekundová inštrumentálna skladba zkomponovaná Davidom Gilmourom a nahraná v roku 1969. I keď sa na albume Music from the Flm More nenachádza, dá sa nájsť vo filme.

„Stefan's Tit“ 
Nevydaná skladba počas nahrávania More.

„Paris Bar“ 
Ďalšia nevydaná skladba nahraná počas nahrávania More.

„Theme (Dramatic Version)“ 
Ďalšia nevydaná skladba nahraná počas nahrávania More.

„Theme (Beat Version)“ 
Ďalšia nevydaná skladba nahraná počas nahrávania More.

„Alan's Blues“ 
„Alan's Blues“ je inštrumentálna bluesová skladba, ktorá bola po prvýkrát nahraná pre film Zabriskie Point v decembri 1969. Táto verzia sa nachádzala ako bonus v reedícií soundtracku (1997) pod názvom „Love Scene 6.“ Dostala sa aj do setlistu skupiny počas 1970-1972.

„The Violent Sequence“ 
„The Violent Sequence“ (neskôr známa ako „Religion“) je Wrightova inprovizovaná skladba, pôvodne mala sprevádzať nepokojnú scénu vo filme Zabriskie Point . Melódia je veľmi povedomá, dá sa povedať, že je to predchodca skladby „Us and Them“. Skupina mala túto pôvodnú verziu aj v repertoári začiatkom roka 1970.

„Fingal's Cave“ 
Nahrávka, ktorá vznikla počas nahrávania soundtracku pre film Zabriskie Point. Skladba mala byť použitá v scéne, kde odlietalo lietadlo.

„Rain in the Country“ 
Skoro 7-minútová inštrumentálna skladba, ktorá vznikla počas nahrávania soundtracku pre film Zabriskie Point. Základom bola skladba „The Narrow Way“.

„Take Off, Version II“ 
Ďalšia inštrumentálna skladba, ktorá vznikla počas nahrávania soundtracku pre film Zabriskie Point. Táto skladba mala byť použitá v tej istej sekcií, v ktorej bola použitá skladba „Fingal's Cave“.

„Oenone“ 
Dlhšia inštrumentálna skladba, ktorá vznikla počas nahrávania soundtracku pre film Zabriskie Point. Mala byť použitá v intímnej scéne. Existujú tri nahrávky (s názvami „Love Scene No. 1“, „No. 2“ a „No. 3“), i keď boli trochu odlišné, mali rovnaký organovo-gitarový motív.

„Just Another Twelve Bar“ 
Ide o improvizovanú inštrumentálnu skladbu, nahranú počas Atom Heart Mother World Tour v 1970.

„Pink Blues“ 
Občas označovaná len ako „Blues“, je bluesová improvizácia, ktorú hrala kapela po prídavku počas Meddle Tour v 1971.

„Corrosion in the Pink Room“ 
Skladbu napísali všetci štyria členovia (Waters, Gilmour, Wright, Mason). Túto inštrumentálnu kompozíciu hrali na začiatku sedemdesiatych rokov.

„The Merry Xmas Song“ 
„The Merry Xmas Song“ je skladba s vtipnejšou tematikou, zložená pre jedno vystúpenie v rádiu BBC v roku 1969. Skupina ju odohrala až v roku 1975. Táto skladba je jednou zo štyroch, kde spieva bubeník Nick Mason („Scream Thy Last Scream“, „One of These Days“ a „Corporal Clegg“).

„Long Blues“ 
Improvizovaná bluesová sekvencia hraná v Montreuaxi v roku 1970 na upokojenie publika.

„Bitter Love“ 
„Bitter Love“ napísal Waters, pieseň je o zlej skúsenosti kapely, ktorú nadobudli po odsúhlasení, že sa zobrazia v reklame na horúci citrónový nápoj „Gini“.

„Drift Away Blues“ 
Ide o bluesovú improvizáciu hranú 6. júla 1977 ako prídavok pre agresívne publikum. Waters predstavil túto skladbu publiku: „Odkedy nemôžeme hrať žiadnu z našich skladieb, tu je niečo na odchod.“ Údajne bol Gilmour tak rozrušený, že zoskočil z javiska a pred touto skladbou ušiel.

„Overtune“ 
Skladbu napísal Waters a bola určená do filmu The Wall. Pink Floyd sa rozhodlo nepoužiť ju.

„Death Disco“ 
Nevydaná časť z albumu The Wall, v ktorej DJ sa vysmieva publiku. Niektoré knihy o histórií skupiny mylne označujú túto skladbu ako „The Death of Disco“ alebo „The Death of Cisco“. Predstavuje fašistické názory a myšlienky, ktoré boli témou skladby „In the Flesh“ a gitarový riff použili v skladbe „Young Lust“.

„Peace Be with You“ 
„Peace Be with You“ napísal Gilmour ako rozlúčku s Watersom, keď opustil skupinu. Skladba bola nahraná počas nahrávania albumu A Momentary Lapse of Reason (1987), ale nedostala sa tam kvôli súdom.

Nevydané albumy

The Committee soundrack 
V istom čase sa konštatovalo, že platňa so soundtrackom bude obsahovať hudbu použitú v sci-fi filme The Committee, ktorú nahrala skupina Pink Floyd. No skutočnosť, že tento materiál zapĺňal iba jednu stranu platne ukazuje, že by to nebol žiadny komerčne úspešný nápad.

Zabriskie Point soundrack 
V roku 2011 sa z dokumentácie zistilo, že platňa so soundtrackom z filmu Zabriskie Point (1969) pozostáva výhradne z tvorby Pink Floydu (z ktorej väčšina bola odmietnutá). Soundtrack bol v skutočnosti vydaný, i keď obsahoval skladby v tomto poradí:
 „Heart Beat, Pig Meat“
 „Country Song“
 „Fingal´s Cave“
 „Crumbling Land“
 „Alan's Blues“
 „Oenone“
 „Rain in the Country/Unknown Song“
 „Come in No. 51, Your Time Is Up/Careful with That Axe, Eugene“

Household Objects 
Po veľkom úspechu albumu Dark Side of the Moon (1973) kapela bola neistá o svojej budúcnosti, či ešte niekedy obsadia popredné miesta v rôznych rebríčkoch. Tak sa vrátili k svojim začiatkom - experimentovaniu s rôznymi hlukmi a zvukmi. Začali pracovať na projekte s názvom Household Objects (Domáce spotrebiče). Pri nahrávaní použili napríklad ručné mixéry, natiahnuté gumičky, vínové poháre... Počas nahrávania vznikli aj dve skladby, „The Hard Way“ a „Wine Glasses“ (z ktorej časť bola použitá v úvode skladby „Shine On You Crazy Diamond“).

Spare Bricks 
Po vydaní filmu The Wall (1982) skupina plánovala zostaviť album z novonahraných skladieb a nahrávok, ktoré vznikli počas nahrávania albumu The Wall (1979). Pôvodný názov pre tento album bol Spare Bricks, nakoniec bol zmenený na The Final Cut.

The Big Spliff 
Skupina Pink Floyd nahrala v roku 1993 počas nahrávania albumu The Division Bell (1994) inštrumentálny album The Big Spliff. Napokon sa rozhodli, že ho nevydajú. Časť z tohto albumu bola použitá pri nahrávaní posledného pätnásteho štúdiového albumu The Endless River (2014).

Referencie 

Pink Floyd